94. schôdza NR SR - 3.deň - B. popoludní
Dátum: 2023-06-15
Poslanec: Suja, Miroslav (-)
Druh vystúpenia: Vystúpenie v rozprave

105. Ďakujem za slovo, pán predsedajúci. Robil som si poznámky, takže sa budem venovať, možno nepôjdem chronologicky, ale budem odbočovať. Tu vidíme zákon, ktorý predkladá vláda odborníkov. Vláda odborníkov, ktorí sú hrdí na to, že sú analytici. To povedal váš predseda vlády, pani podpredsedníčka, tak som zvedavý, keď vy analytici ste na to hrdí, či sa idete riadiť dátami, alebo niekým, kto stojí za vami a prikazuje vám, čo máte robiť. Ja sa pýtam, kto riadi ministra životného prostredia, keď ako predkladateľ zákona povie, že on si to nemôže dovoliť stiahnuť tento zákon. Vy ho riadite, pani podpredsedníčka vlády? Môžte ho stiahnuť vy alebo ani vy? Aj za vami je niekto, kto vás drží na špagátikoch? Lebo si neviem predstaviť, keď úradnícka vláda, profesionálna, ako si vy hovoríte, sa riadi dátami, s týmto vôbec prídete! A na druhej strane vám absolútne, absolútne nič nevraví, tejto úradníckej vláde profesionálov, osobné alebo súkromné vlastníctvo ľudí! Je im to úplne ukradnuté! PSL-ko treba zmeniť. Áno, sú tam nejaké rezervy, samozrejme. Ale povedzme si, o čom teraz poukazuje PSL-ko. Pani podpredsedníčka vlády, viete čo je PSL? Asi nie. Ale nevadí. PSL-ko je program starostlivosti o les. Ja toto študujem a prednášam na technickej univerzite. Toto je moja téma. Tak som rád, že ste s tým prišli a teraz ja by som bol rád, keby ste mi na to odpovedali ako amatérovi oproti vám úradníkom a tým profesionálom. A kľudne môže aj váš minister prísť. Ja sa pýtam, keď hovoríte o tomto zákone, v PSL-ku máme taký pojem, nebudem hovoriť, kto ho obstaráva, kto ho kontroluje, kto ho schvaľuje. To sú orgány štátnej správy, kde máte aj vy zastúpenie. Ale v PSL-ku je účastník konania a zúčastnená osoba. Účastník konania je každá osoba, ktorá má nejaký právny vzťah k danému celku lesnému, či je to obhospodarovateľ, správca alebo majiteľ. Aby ste boli v obraze. A zúčastnená osoba je každý, ktorý sa tam prihlási, každý ten ekoterorista, každý ten blázon, ktorý chce na tom zarábať. To je v súčasnosti platné, je účastník konania a zúčastnená osoba. A môže dávať návrhy a obstarávateľ na ne môže a nemusí prihliadnuť. Je tam priamo v procese, tak neviem, s čím ste vlastne prišli. Pozrime si to, čo tu všetko vy predkladáte. Pozeral som, keď kolega Filip Kuffa hovoril o územiach európskeho významu. Áno, chodili sme, bojovali sme spolu za to, tak tu jeden amatér, minister nevzdelaný, je mi úplne jedno, že bol eštebák alebo nie, lebo aj tam boli inteligentní ľudia, ale toto doslova poviem, že hlúpy človek, čo sa nevyzná do ochrany životného prostredia, ide zabíjať celý vidiek a teraz tu máme vzdelaného, ktorý pokračuje presne v tých istých šľapajách a nemôže to stiahnuť, lebo niekto je za ním. Veď vy ste boli takí amatéri na tom ministerstve životného prostredia, že vy ste vyhlásili za územia európskeho významu aj cestu na Počúvadlo, aj parkovisko na Počúvadle. Tak sa pýtam vás, profesionálov, čo je na tom hodné ochrany európskeho významu. Čo na tej asfaltovej ceste rastie? Čo na tom parkovisku rastie? A jeden blud za druhým. To, čo povedal predrečník, že 40 úradníkov, preklopíte niečo z Google Maps a poviete, toto ideme chrániť. Výsledkom vašej činnosti, vášho predchodcu a vás, čiže Chrenka a vás ako podpredsedníčky vlády, ktorá ho tu teraz zastupujete, a celej tejto úradníckej vlády, je, že vidiek totálne zničíme. To, čo začal ten nevzdelanec, vy, vláda profesionálov, Progresívneho Slovenska plus s nejakými nominantami KDH ničíte a zabíjate vidiek! Vám nič nehovorí lesné hospodárstvo. Program starostlivosti o les. Veď doteraz sú zákony platné, kde sa každý môže k tomu vyjadriť. Schvaľuje to orgán štátnej správy. Ochrana prírody. A vy tu prichádzate s niečím a odovzdávate právomoci Bruselu? Pani podpredsedníčka vlády, priama otázka. Koľko máme národných parkov sa vás nebudem pýtať, lebo to neviete, tak sa vás pýtam, koľko spĺňa z týchto národných parkov medzinárodné kritériá národných parkov. No, ja vám odpoviem. Nemusíte sa zamýšľať. Ani jeden. Ani jeden. Ani jeden. A my ideme ďalší, Podunajsko a ďalší a ďalší, len aby sme zabrali územia, aby sme tých ľudí stade vyhnali, prestali obhospodarovať. Čo vám hovorí potravinová sebestačnosť? No nič. Nič. Lebo týmto znižujete potravinovú sebestačnosť. Týmto. Zaberáte poľnohospodársku pôdu, obmedzujete poľnohospodárov. Malých, stredných aj veľkých, ktorí dokážu uživiť Slovensko. Zonácia. Ja sa vás pýtam, zonácia, a to už je vaše maslo. Liptovské Revúce, Ľubochnianska dolina, všetci starostovia z Liptova, či z martinskej strany, alebo aj z bystrickej strany, všetci sú proti. A že to ide teraz na vládu alebo to už je, aby sa to aj tak schválilo. Zonácia bez toho, že by bol aspoň jeden súhlas jedného orgánu zastupujúceho obce. Ani jedna obec. Ani jedno združenie nedalo súhlas. Všetci podpísali proti. Podunajsko, ak sa mýlim, tak ma opravte, do nohy proti. Tak koho tu záujmy hájite? 50 % ľudí žije na vidieku a vy ich takto šmahom ruky hodíte do Dunaja, do Hrona, do Váhu, vám je to jedno. Spôsoby, ktoré máte, pani podpredsedníčka, a vaša vláda, sú horšie ako za Mečiara. Takýto návrh zákona by si nedovolil ani Mečiar. Takto siahnuť ľuďom na majetok, takto obmedziť ich práva, takto zabrániť hospodáriť a chovať zvieratá na vidieku si nedovolil ani Mečiar. A ten rozkradol všetko, čo sa dalo. Viete, babráci a amatéri na ministerstve životnom prostredí boli predtým. Boli. Ale ako pozerám, tak je to aj naďalej. Je to aj naďalej. Vašou nejakou mantrou alebo výhovorkou je, ideme chrániť hlucháňa, vlka, medveďa, čo spôsobujú škody poľnohospodárom. Kto ich bude platiť? Potom hovoríte, že dochádza k strašnému plošnému obhospodarovaniu lesov. Tak ja sa vás pýtam, pani podpredsedníčka vlády, koľko je prírastok drevnej hmoty ročne na Slovensku, keď tu prichádzate ako odborníci, vláda odborníkov. Koľko je prírastok drevnej hmoty, vážení kolegovia? Dvanásť miliónov kubíkov. Viete, koľko sa vyťažilo minulý rok? Osem miliónov kubíkov. Takže plus je štyri. Nemusíte byť ako postihnutý, pán poslanec, aj tak neviem, vás tu vidím trikrát do roka. Ako sa volá tamten od toho Kisku, čo mu tú tašku robil? No, Lehotský, pán poslanec Lehotský, kývate ako osol na bránu a figu o tom viete. Veľmi správne ste sa predtým prihlásil, že tomu nerozumiete, ale teraz híkate a kývate ako osol. No, takže kde sme skončili. Osem miliónov. To znamená štyri milióny je prírastok drevnej hmoty. Takže aké je to odlesňovanie? A teraz vám poviem z tých ôsmich miliónov, je tu Filip, ktorý je lesník, jeden z mála, čo sa vyzná, sú tri milióny, ktoré sú zničené vďaka bande amatérov a babrákov, ako ste vy. 1,7 milióna kubíkov zničí lykožrút a zvyšok ostatné škodce. To je tá vaša ochrana! Keď som sa pýtal, ako chceme chrániť les, či to bude ako v Nemecku, Rakúsku, vo Švajčiarsku, že cielenou ochranou, alebo to necháme na prírodu, nech sa s tým vysporiada, tu minister Budaj, súčasný ani radšej nepríde, nevedia ani odpovedať. A tu máme výsledok! Z ôsmich miliónov kubíkov vyťažených máme tri milióny zničené, 1,7 milióna lykožrútom a zvyšok inými. A to je výsledok profesionálov jedných a druhých. Tak mi vy nehovorte, že vy tu chcete chrániť nejakú prírodu. Tu žiadna príroda neni. Tu je skupina ekoteroristov, ktorá si urobila výnosný dlhotrvajúci biznis, že je pricucnutá na rôzne fondy, štátne alebo európske, a žije z toho. O nič iné tu nejde. Ako som povedal, hlucháň, ako ste mi povedali, je len zámienkou a absolútne územia ako Podunajsko, kde sa hlucháň nenachádza ani nebude, to nemusíte ani spomínať. Veď to je na posmech. Si už naozaj myslíte, že na Slovensku sú všetci nevzdelaní? Že akademická obec neexistuje? Že si nevymieňame informácie, nevymieňame, že čo ste vy zač? Ja neviem, načo máme Národné lesnícke centrum? No načo ho máme? Jediný orgán štátnej správy, ktorý môže vyberať zhotoviteľov PSL-ka. To ani nevie pani ministerka čo je, alebo podpredsedníčka vlády. Programu starostlivosti o les. Na to. Načo máme orgány štátnej správy na okresných úradoch v mieste kraja? Ktoré vyberajú... (Prerušenie vystúpenia predsedajúcim.) Pčolinský, Peter, podpredseda NR SR Pán poslanec, čas vám vypršal, čas vám vypršal. Suja, Miroslav, poslanec NR SR ... toto NLC-čko. Ďakujem.